17/08/2022 | Administración LocalMunicipal
San Sadurniño
Aprobación definitiva regulamento do complemento da produtividade e das gratificacións do persoal do Concello de San Sadurniño

ANUNCIO DE APROBACIÓN DEFINITIVA Ao non haberse presentado reclamacións durante o prazo de exposición ao público, queda automaticamente elevado a definitivo o Acordo plenario inicial aprobatorio do Regulamento do complemento da produtividade e das gratificacións do persoal do Concello de San Sadurniño, cuxo texto íntegro se fai público, para o seu xeral coñecemento e en cumprimento do previsto no artigo 70.2 da Lei 7/1985, de 2 de abril, de Bases do Réxime Local. EXPOSICIÓN DE MOTIVOS O artigo 24 do Texto refundido da Lei do estatuto básico do empregado público, aprobado polo Real Decreto Lexislativo 5/2015, establece que a contía e estrutura das retribucións complementarias do persoal funcionaria se establecerán polas correspondentes leis de cada Administración Pública atendendo, entre outros factores, ao “grao de interese, iniciativa ou esforzo con que o funcionario desempeña o seu traballo e o rendemento ou resultados obtidos”, tal e como se establece no apartado c) do mesmo. Pola súa parte a Disposición Transitoria Décima da Lei 2/2015 do emprego público de Galicia determina que entrementres non se resolva regulamentariamente o procedemento de avaliación do desempeño o complemento retributivo de desempeño previsto nesta Lei substituirase por un complemento de produtividade que retribuirá o especial rendemento, a actividade extraordinaria, o interese ou a iniciativa con que o persoal funcionario desempeñe o seu traballo, así como que a asignación deste complemento se realizará conforme a criterios obxectivos establecidos regulamentariamente. Por outro lado, o Real Decreto 861/1986 polo que se establece o réxime das retribucións dos funcionarios de Administración Local se refire a este complemento de produtividade no seu artigo 5º para sinalar, ademais de que retribuirá os factores antes sinalados, que a súa apreciación deberá realizarse en función de circunstancias obxectivas relacionadas directamente co desempeño do posto de traballo e obxectivos asignados a este, e que en ningún caso as súas contías durante un período de tempo orixinarán ningún tipo de dereito individual respecto das valoracións ou apreciacións correspondentes a períodos sucesivos. Con base ao indicado, o presente regulamento pretende estipular o proceso de concesión e percepción do complemento de produtividade e das gratificacións ás que terá dereito o persoal municipal que cumpra cos requisitos que a continuación se indican. Artigo 1. Obxecto O presente documento ten por obxecto a regulación dos conceptos de produtividade e as gratificacións do persoal do Concello. Artigo 2. Ámbito de aplicación 1. A totalidade do persoal a cargo do Concello de San Sadurniño, quer o de carácter funcionarial, quer o de carácter laboral, rexerase por esta regulamentación.2. Quedará exceptuado o persoal con contratacións temporais para a realización puntual de obras ou servizos municipais dentro de programas subvencionados de formación e emprego, segundo o recollido no Artigo 2 do I Convenio colectivo do persoal laboral. Artigo 3. Xeración do dereito a gratificacións 1. As gratificacións deberán responder a servizos extraordinarios realizados fóra da xornada normal de traballo. A realización de servizos extraordinarios responderán a motivos organizativos ou necesidades do servizo debidamente acreditadas e autorizadas.2. As gratificacións nunca poderán ser fixas na súa contía nin periódicas no seu abono. Artigo 4. Retribución de gratificacións 1. Cando se dean situacións de e xcepcionalidade que impidan a c ompensación en tempo l ibre, os servizos extrao rdinarios serán retribu ídos co seguinte criter io: · Cada hora extraor dinaria traballada den tro da xornada laborabl e e diúrna retribuira se co valor dunha hora n ormal incrementada nun 100% · Cada hora extra ordinaria traballada en s ábados non laborables, días libres, domingos e f estivos, ou en horario nocturno retribuirase c o valor dunha hora nor mal incrementada nun 200%. 2. A duración da xornada extraordinaria terá un mínimo de tres horas, a efectos de retribución, a partir das que se incrementará o seu valor en función do tempo de traballo efectivo.3. O persoal que por necesidade s do servizo teña que traballar as noites dos días 24 e 31 de decembro recibirá unha gratificación e special, igual ao valor cuádruplo dun ha xornada normal de tr aballo efectivo.4. O valor da hora normal de traballo s erá o resultado de divi dir a retribución anual bruta de cada traballa dor ou traballadora entre a xornada laboral en cómputo anual. Artigo 5. Compensación por asunción temporal dun posto superior 1. A substitución de funcións dun posto de traballo, nos casos de vacante, ausencia ou enfermidade do seu titular, poderá dar lugar á percepción dunha asignación, en concepto de complemento de produtividade especial e complementaria, ao obxecto de retribuír o especial rendemento, a actividade extraordinaria, o interese e a iniciativa que supón para a persoa traballadora o desempeño das funcións encomendadas pola substitución da súa titular.2. A cuantificación deste concepto virá determinada pola diferenza entre os complementos de destino e específico do posto substituído e o propio do substituto, e se abonará mensualmente, tras a resolución da Alcaldía que aprobe a substitución. Artigo 6. Compensación por asunción temporal de funcións especiais 1. Cando non exista na RPT un posto de traballo que teña asignadas funcións específicas que sexa necesario realizar, por obriga ou interese do Concello, as ditas tarefas poderanse atribuír ao persoal municipal, de forma temporal.2. Igualmente tamén poderán encomendarse tarefas específicas distintas ás propias do posto de traballo por causa do seu maior volume de traballo, por substitucións ou por outras razóns conxunturais, que non poidan ser atendidas con suficiencia polo persoal encargado.3. A cuantificación deste concepto virá determinada pola diferenza entre os complementos de destino e específico do posto ocupado polo traballador ou traballadora e o inmediato de superior categoría da mesma escala.4. Abonarase mensualmente mentres persistan as circunstancias que ocasionaron a asunción de funcións especiais, e se aprobará pola Alcaldía. Artigo 7. Compensación por asunción de tarefas compartidas con outros concellos O Concello pode celebrar convenios de colaboración con outros municipios ou entes públicos para compartir o mesmo persoal, debido á insuficiencia de medios nalgún deles ou por motivos de mellora da eficiencia e da eficacia dos servizos públicos. Nestes casos o persoal que estea compartido terá dereito a recibir unha compensación do 30% do seu complemento de destino, polo tempo efectivo que dedique a tarefas que non son propias do Concello de orixe. Artigo 8. Carácter temporal dos complementos A percepción dos complementos incluídos neste regulamento en ningún caso implicará a xeración do dereito para o seu mantemento, polo que as contías asignadas non orixinarán ningún tipo de dereito individual respecto ás valoracións ou apreciacións correspondentes a períodos sucesivos.” A presente Ordenanza entrará en vigor aos 15 días soltos da publicación definitiva no Boletín Oficial da Provincia, de conformidade co establecido no artigo 70.2 en relación co 65.2 da Lei de Bases de Réxime Local. Contra o presente Acordo, interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en A Coruña, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. En San Sadurniño, 9 de agosto de 2022 O alcalde, Secundino García Casal